b'\n_START_ARTICLE_\nMilo\xc5\xa1 Ziherl\n_START_SECTION_\n\xc5\xbdivljenje in delo\n_START_PARAGRAPH_\nRodil se je v \xc5\xa0kofji Loki Ani Kobal Ziherl, umrl je v partizanski bolni\xc5\xa1nici v San Ferdinandu v Italiji, pokopan je v bli\xc5\xbenji Barletti._NEWLINE_Na ljubljanskem dr\xc5\xbeavnem konservatoriju je med 1927 in 1932 \xc5\xa1tudiral violino in klarinet. Potem je bil nekaj \xc4\x8dasa violinist v ljubljanski filharmoniji._NEWLINE_Uveljavil se je kot saksofonist (solisti\xc4\x8dni nastopi na Radiu Ljubljana) in skladatelj zabavne glasbe npr. Valse Blanka (za saksofon in klavir), Gledal tvoje sem o\xc4\x8di sanjave (tudi avtor besedila; oboje iz\xc5\xa1lo samostojno pred 1941). Marca 1942 je od\xc5\xa1el v partizane v Dolomite, od oktobra delal v partizanskih tehnikah na Gorenjskem. Njegovo partizansko ime je bilo Mi\xc5\xa1o. Od leta 1944 je bil v Italiji na zdravljenju v partizanski bolni\xc5\xa1nici v San Ferdinandu.'